Poiss oli jõudnud vaevalt poolele muldtrepile, kui häiresignaal valjult uilgama hakkas. Naine ja too mees olid endiselt Oliveriga, teised mehed aitasid teisi vange. Osad vanurid polnud veel kongist välja jõudnudki. Häirele järgnevalt hakkas kongi põrandalt tõusma rohelist tossu ja juba vajusid esimesed vanurid muldpõrandale maha. Ka avanes lohe kõrval olev  uks ning sealt tormas neile järele kümmekond koonlast. Poiss kiirustas sammu, lootes, et enamus vange pääsevad.